钦定古今图书集成/明伦汇编/闺媛典/第025卷 > 张员妻徐氏
## 钦定古今图书集成/明伦汇编/闺媛典/第025卷 > 张员妻徐氏

按《绍兴府志》：“徐氏，馀姚张员妻，番阳进士徐勉女。能
读书鼓琴为诗歌。员亦有奇节，爱义好施，家素丰，后
乃不给，徐未尝以贫苦婴情。与员终日静坐横琴，一
弹三叹，有遗世之想。其姑老年被疾，徐扶持起卧不
少怠，菽水得姑欢心。姑每曰：‘吾贫久，然得今日母子
熙熙而忘忧者，妇之力也’。”